ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สร. 57/2563เรื่อง การลาออกและถอดถอนทรัสตี และการแต่งตั้งทรัสตีรายใหม่ของทรัสต์เพื่อการลงทุนในอสังหาริมทรัพย์ และทรัสต์เพื่อการลงทุนในโครงสร้างพื้นฐาน\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 9 วรรคหนึ่ง (1) มาตรา 23 และมาตรา 24 แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550 สํานักงาน ก.ล.ต. ออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2563 เป็นต้นไปข้อ ๒ ในประกาศนี้"กองทรัสต์" หมายความว่า ทรัสต์เพื่อการลงทุนในอสังหาริมทรัพย์และทรัสต์เพื่อการลงทุนในโครงสร้างพื้นฐาน"ทรัสต์เพื่อการลงทุนในอสังหาริมทรัพย์" หมายความว่า ทรัสต์เพื่อการลงทุนในอสังหาริมทรัพย์ที่จัดตั้งขึ้นตามพระราชบัญญัติทรัสต์เพื่อธุรกรรมในตลาดทุน พ.ศ. 2550 "ทรัสต์เพื่อการลงทุนในโครงสร้างพื้นฐาน" หมายความว่า ทรัสต์เพื่อการลงทุนในโครงสร้างพื้นฐานที่จัดตั้งขึ้นตามพระราชบัญญัติทรัสต์เพื่อธุรกรรมในตลาดทุน พ.ศ. 2550"หน่วยทรัสต์" หมายความว่า ใบทรัสต์ที่แสดงสิทธิของผู้ถือในฐานะผู้รับประโยชน์ในกองทรัสต์"ผู้จัดการกองทรัสต์" หมายความว่า บุคคลที่ทําหน้าที่เป็นผู้จัดการกองทรัสต์ตามสัญญาก่อตั้งทรัสต์"ประกาศข้อกําหนดเกี่ยวกับรายการและข้อความในสัญญาก่อตั้งทรัสต์" หมายความว่า ประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยข้อกําหนดเกี่ยวกับรายการและข้อความในสัญญาก่อตั้งทรัสต์ของทรัสต์เพื่อการลงทุนในอสังหาริมทรัพย์ หรือประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยข้อกําหนดเกี่ยวกับรายการและข้อความในสัญญาก่อตั้งทรัสต์ของทรัสต์เพื่อการลงทุนในโครงสร้างพื้นฐาน แล้วแต่กรณี"ตลาดหลักทรัพย์" หมายความว่า ตลาดหลักทรัพย์แห่งประเทศไทยหมวด ๑ ทรัสตีลาออก\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๓ ในกรณีที่สัญญาก่อตั้งทรัสต์มิได้กําหนดเงื่อนไขในการลาออกของทรัสตีไว้ ให้ทรัสตีที่ประสงค์จะลาออกจากการทําหน้าที่แจ้งเป็นหนังสือให้ผู้ถือหน่วยทรัสต์และผู้จัดการกองทรัสต์ทราบล่วงหน้าไม่น้อยกว่า 90 วัน และให้ผู้จัดการกองทรัสต์แจ้งการลาออกของทรัสตีผ่านระบบอิเล็กทรอนิกส์ของตลาดหลักทรัพย์ภายใน 3 วันทําการนับแต่วันที่ทราบการลาออกของทรัสตี หมวด ๒ การถอดถอนทรัสตี\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๔ ในกรณีที่ปรากฏว่าทรัสตีมิได้จัดการกองทรัสต์ตามหน้าที่ที่กําหนดไว้ในสัญญาก่อตั้งทรัสต์ หรือพระราชบัญญัติทรัสต์เพื่อธุรกรรมในตลาดทุน พ.ศ. 2550 ผู้ถือหน่วยทรัสต์ซึ่งถือหน่วยทรัสต์รวมกันไม่น้อยกว่าร้อยละ 10 ของจํานวนหน่วยทรัสต์ที่จําหน่ายได้แล้วทั้งหมด อาจเข้าชื่อกันทําหนังสือขอให้ผู้จัดการกองทรัสต์เรียกประชุมผู้ถือหน่วยทรัสต์ เพื่อพิจารณาถอดถอนทรัสตีได้ ทั้งนี้ ผู้ถือหน่วยทรัสต์ต้องระบุเหตุผลในการถอดถอนทรัสตี และเสนอชื่อทรัสตีรายใหม่ (ถ้ามี)ข้อ ๕ เมื่อผู้จัดการกองทรัสต์ได้รับหนังสือขอให้เรียกประชุมผู้ถือหน่วยทรัสต์ตามข้อ 4 แล้ว ให้ผู้จัดการกองทรัสต์ดําเนินการจัดประชุมผู้ถือหน่วยทรัสต์เพื่อให้ได้มาซึ่งมติถอดถอนทรัสตีการขอมติและการประชุมผู้ถือหน่วยทรัสต์ตามวรรคหนึ่ง ให้เป็นไปตามหลักเกณฑ์ที่กําหนดไว้ในประกาศข้อกําหนดเกี่ยวกับรายการและข้อความในสัญญาก่อตั้งทรัสต์ของทรัสต์ข้อ ๖ เมื่อผู้จัดการกองทรัสต์ได้ดําเนินการตามข้อ 5 แล้วเสร็จ ให้แจ้งมติถอดถอนทรัสตีผ่านระบบอิเล็กทรอนิกส์ของตลาดหลักทรัพย์ภายใน 3 วันทําการนับแต่วันที่มีมติ หมวด ๓ การแต่งตั้งทรัสตีรายใหม่\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๗ ในกรณีที่สัญญาก่อตั้งทรัสต์มิได้กําหนดเรื่องการแต่งตั้งทรัสตีรายใหม่ไว้ เมื่อปรากฏเหตุการเปลี่ยนแปลงทรัสตีตามประกาศข้อกําหนดเกี่ยวกับรายการและข้อความในสัญญาก่อตั้งทรัสต์ ให้ผู้จัดการกองทรัสต์ดําเนินการเพื่อให้ได้มาซึ่งมติแต่งตั้งทรัสตีรายใหม่ โดยการขอมติและการประชุมผู้ถือหน่วยทรัสต์ให้เป็นไปตามหลักเกณฑ์ที่กําหนดไว้ในประกาศดังกล่าวด้วยข้อ ๘ ในกรณีที่ผู้จัดการกองทรัสต์ไม่สามารถดําเนินการให้ได้มาซึ่งมติตามข้อ 7 ให้ผู้จัดการกองทรัสต์สรรหาทรัสตีรายอื่น และจัดประชุมผู้ถือหน่วยทรัสต์เพื่อขอมติแต่งตั้งทรัสตี รายใหม่ ตามหลักเกณฑ์ที่กําหนดไว้ในประกาศข้อกําหนดเกี่ยวกับรายการและข้อความในสัญญาก่อตั้งทรัสต์การขอมติตามวรรคหนึ่ง ต้องไม่มีผู้ถือหน่วยทรัสต์ออกเสียงคัดค้านรวมกันเกินกว่าร้อยละ 10 ของจํานวนเสียงทั้งหมดของผู้ถือหน่วยทรัสต์ที่มาประชุมและมีสิทธิออกเสียงข้อ ๙ ทรัสตีรายเดิมต้องทําหน้าที่ทรัสตีต่อไปตามความจําเป็นเฉพาะการดูแลรักษาประโยชน์หรือการใช้สิทธิในกองทรัสต์เพื่อมิให้กองทรัสต์เสียหาย เสื่อมค่า หรือไร้ประโยชน์ จนกว่าทรัสตีรายใหม่จะมีสิทธิโดยสมบูรณ์เหนือกองทรัสต์ ข้อ ๑๐ เมื่อผู้จัดการกองทรัสต์ดําเนินการตามข้อ 7 หรือข้อ 8 แล้วเสร็จ ให้แจ้งมติแต่งตั้งทรัสตีรายใหม่ผ่านระบบอิเล็กทรอนิกส์ของตลาดหลักทรัพย์ภายใน 3 วันทําการนับแต่วันที่มีมติ และให้ดําเนินการแก้ไขสัญญาก่อตั้งทรัสต์เพื่อแต่งตั้งทรัสตีรายใหม่ให้แล้วเสร็จภายใน 30 วันนับแต่วันที่มีมติ ผู้มีอํานาจลงนาม - ประกาศ ณ วันที่ 1 กันยายน พ.ศ. 2563 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์